amortisering
Store norske leksikon,Økonomi og næringsliv,Bank og finans,Børs og finans,Historiske begreper innen børs og finans
Amortisering er tilbakebetaling av lån med faste avdrag til bestemte terminer. Amortisering er særlig alminnelig ved obligasjonslån og kan skje på ulike måter.
Ved serielån amortiseres lånet ved like store avdrag hver termin. Renteinnbetalingen – og dermed det totale terminbeløpet – blir dermed lavere etter hvert som restgjelden blir mindre.Ved annuitetslån er terminbeløpene (avdrag og renter) like store gjennom hele amortiseringsperioden. I begynnelsen er avdragene små; etter hvert som restgjelden blir mindre og renteinnbetalingen noe lavere, økes størrelsen på avdragene. Les mer i Store norske leksikon lån